Մանկական Եվրատեսիլ 2023 երգի մրցույթ

Մանկական Եվրատեսիլ 2023 երգի մրցույթ (, ), Մանկական Եվրատեսիլ երգի 21-րդ մրցույթը, որը տեղի կունենա 2023 թվականի նոյեմբերի 26-ին Ֆրանսիայի՝ Նիս քաղաքում, 2022 թվականին Երևանում անցկացված մրցույթում Լիսանդրոյի հաղթանակից հետո։ Մրցույթի կազմակերպմամբ զբաղվելու են Եվրոպական հեռարձակողների միությունը (ԵՀՄ) և մրցույթն ընդունող France Télévisions հեռուստահեռարձակող ընկերությունը։ Այս մրցույթն արդեն երկրորդն է, որը կանցկացվի Ֆրանսիայում, նախկինում մրցույթն 2021 թվականին անց է կացվել Փարիզում։ 
16 երկիր կմասնակցի մրցույթին։

Անցկացման վայր 
Ի տարբերություն Եվրատեսիլ երգի մրցույթի՝ Մանկական Եվրատեսիլի հաղթող երկիրը չունի հաջորդ մրցույթն անցկացնելու ավտոմատ իրավունք։ 2014-2017 թվականներին հաղթող երկիրը կարող էր անցկացնել մրցույթը կամ հրաժարվել դրա անցկացումից, օրինակ՝ 2015 թվականին Իտալիան հրաժարվել է հյուրընկալել մրցույթը՝ հնարավորություն տալով Բուլղարիային անցկացնել այն։ 2017 թվականի հոկտեմբերի 15-ին Եվրոպական հեռարձակողների միությունը (ԵՀՄ) հայտարարել է այս համակարգի երկարաձգման մասին՝ ասելով, որ այն կօգնի կազմակերպիչներին ավելի շատ ժամանակ տրամադրել նախապատրաստվելու համար։

Ի սկզբանե, 2022 թվականի դեկտեմբերի 11-ին, France Télévisions հեռուստաընկերության գլխավոր տնօրեն Դելֆին Էռնոտը հայտարարել է, որ Ֆրանսիան հյուրընկալելու է 2023 թվականի մրցույթը։ Այս հայտարարությունը պաշտոնապես հաստատվել է 2023 թվականի ապրիլի 3-ին՝ նաև հայտարարվել է ընդունող քաղաքը (Նիսա) և ամսաթիվը (նոյեմբերի 26, 2023)։

Ձևաչափ

Կարգախոս 
Եվրոպական հեռարձակողների միության մամուլի ասուլիսի ժամանակ, որը տեղի ունեցավ 2023 թվականի մայիսի 10-ին, Եվրատեսիլ երգի մրցույթում ֆրանսիական պատվիրակության ղեկավար Ալեքսանդրա Ռեդդ-Ամիելը հայտարարել է մրցույթի կարգախոսը՝ «Heroes» («Հերոսներ»)։

Հեռարձակման ժամանակի հնարավոր փոփոխություն 
2022 թվականի դեկտեմբերի 9-ին գործադիր վերահսկիչ Մարտին Օստերդալը հայտարարեց, որ մրցույթի հեռարձակումը այլ ժամանակ տեղափոխելը քննարկման փուլում է։ Հայտարարվել է նաև, որ նրանք կարող են մրցույթը տեղափոխել շաբաթ օրը, իսկ եթերաժամը կլինի փրայմ թայմում։ Այնուամենայնիվ, 2023 թվականի ապրիլի 3-ին ԵՀՄ-ն պաշտոնապես հաստատել է, որ մրցույթը կկայանա 2023 թվականի նոյեմբերի 26-ին՝ կիրակի օրը։

Մասնակիցներ 
16 երկիր կմասնակցի Մանկական Եվրատեսիլ 2023-ին։ Այս տարի մրցույթում դեբյուտ կկատարի Էստոնիան։ Մրցույթին կվերադառնա Գերմանիան մեկ տարվա ընդմիջումից հետո, mինչդեռ Ղազախստանը 2018 թվականից ի վեր առաջին անգամ բաց կթողնի մրցույթը։ Մանկական Եվրատեսիլի պատմության մեջ առաջին անգամ «Մեծ հնգյակի» բոլոր երկրները (Մեծ Բրիտանիա, Գերմանիա, Իսպանիա, Իտալիա և Ֆրանսիա) կմասնակցեն մրցույթին։

Այլ մասնակիցներ 
Որպեսզի երկիրն իրավունք ունենա մասնակցելու մրցույթին, այն պետք է լինի Եվրոպական հեռարձակողների միության (ԵՀՄ) ակտիվ անդամ։

Վերադարձ 
 - 2022 թվականի օգոստոսի 2-ին, հրաժարվելով մասնակցել Մանկական Եվրատեսիլ 2022 երգի մրցույթին՝ Գերմանիայի կառավարության կողմից սահմանված ճամփորդական սահմանափակումների պատճառով, գերմանական NDR հեռուստաընկերությունը հայտարարել է, որ իրենք «հույս ունեն» մասնակցել Մանկական Եվրատեսիլ 2023 երգի մրցույթին։ 2022 թվականի դեկտեմբերի 4-ին գերմանական  KiKA հեռուստաընկերությունը հաստատել է, որ իրենք ծրագրում են մասնակցել Մանկական Եվրատեսիլ 2023 երգի մրցույթին։ Ի վերջո, 2022 թվականի դեկտեմբերի 11-ին, KiKA հեռուստաալիքով Մանկական Եվրատեսիլ 2022 երգի մրցույթի հեռարձակման ժամանակ, մրցույթի մեկնաբան Կոնստանտին Զելլերը հայտարարել է, որ Գերմանիան մեկ տարվա դադարից հետո վերադառնում է մրցույթ, և 2023 թվականի ապրիլի 3-ին տեղեկությունը պաշտոնապես հաստատվել է։

Անհասկանալի կարգավիճակ

ԵՀՄի ակտիվ անդամներ 

  - 2023 թվականի հունիսի 24-ին Ադրբեջանի տեղական ԶԼՄ-ները հայտարարեցին, որ ադրբեջանական ITV հեռուստաընկերությունը դեռ որոշում չի կայացրել Այս տարի Մանկական Եվրատեսիլին մասնակցելու վերաբերյալ, սակայն մրցույթին մասնակցելու մասին պաշտոնական հայտարարություն սպասվում է առաջիկա օրերին.

Չկայացած դեբյուտ

ԵՀՄի ակտիվ անդամներ 

  - 2023 թվականի մայիսի 26-ին ավստրիացի հեռարձակող ORF-ը հաստատել է, որ երկիրն այս տարի Մանկական Եվրատեսիլում իր նորամուտը չի նշի։
  - 2023 թվականի հունիսի 13-ին Ռունար Ֆրեյր Գիսլասոնը՝ իսլանդական RÚV հեռարձակողի մենեջերը և իսլանդական պատվիրակության մամուլի պատասխանատուն, հաստատել է, որ երկիրը այս տարի չի դեբյուտի Մանկական Եվրատեսիլում։
  - 2023 թվականի հունիսի 6-ին Լյուքսեմբուրգի RTL հեռարձակողի ռադիոյի ղեկավար և նախագծի մենեջեր Դեյվ Գլեզեները հաստատել է,  որ երկիրն այս տարի Մանկական Եվրատեսիլում իր նորամուտը չի նշի։
  - 2023 թվականի հունիսի 4-ին RTVS-ի Միջազգային հարաբերությունների բաժնի ղեկավար Սլավոմիր Կուբիչկովան հաստատեց, որ իրենք մոտ ապագայում չեն դիտարկում Մանկական Եվրատեսիլին մասնակցելու հնարավորությունը՝ ֆինանսական խնդիրների պատճառով։
  - 2023 թվականի մայիսի 25-ին Ֆինլանդիայի Yle հեռուստաընկերությունը հաստատել է, որ իրենք այժմ չեն պատրաստվում մասնակցել Մանկական Եվրատեսիլին։
   - 2022 թվականի դեկտեմբերի 12-ին Չեխիայի պատվիրակության ղեկավար Ահմադ Կալոնը Instagram-ի միջոցով հայտարարել է, որ Չեխիան չի մասնակցի մրցույթին։ Որպես պատճառ նշվել է այն, որ ČT հեռուստաընկերությունը ցանկանում է կենտրոնանալ Եվրատեսիլի երգի մրցույթի վրա։

Մերժում

ԵՀՄի ակտիվ անդամներ 
  - 2023 թվականի հունիսի 12-ին բելգիական ՎՐՏ հեռուստահեռարձակողը հաստատել է, որ իրենք այս տարի չեն վերադառնա Մանկական Եվրատեսիլ, սակայն նրանք հայտարարել են հաջորդ տարի մրցույթին վերադառնալու հնարավորությունը դիտարկելու մտադրության մասին։
  - 2022 թվականի դեկտեմբերի 14-ին բուլղարական BNT հեռուստաընկերությունը Twitter-ի իր միկրոբլոգում հաստատել է, որ իրենք մտադիր չեն մասնակցել 2023 թվականի մրցույթին։
  - 2022 թվականի դեկտեմբերի 12-ին մանկական հեռարձակման բաժնի ղեկավար Մարլեն Բոելը հայտարարել է, որ Դանիան չի վերադառնա մրցույթին 2023 թվականին, քանի որ ռադիոկայանը չի փոխել իր կարծիքն այն մասին, որ «մրցույթը հակասում է այն արժեքներին, որոնք նրանք ցանկանում են ներկայացնել իրենց հանդիսատեսին»։
  - 2023 թվականի հունիսի 27-ին Եվրատեսիլի Իսրայելի պատվիրակության մամուլի պատասխանատու Գալի Ավնի Օրենշտեյնը հաստատել է, որ երկիրը այս տարի չի վերադառնա Մանկական Եվրատեսիլ։.
  - 2023 թվականի հունիսի 6-ին «Խաբար» գործակալության միջազգային համագործակցության և բաշխման բաժնի տնօրեն Դանիյար Տուսուպբեկովը հաստատել է տեղեկությունը, որ Ղազախստանը չի մասնակցելու 2023 թվականի մրցույթին, սակայն հույս ունի, որ հեռարձակողը կվերադառնա մրցույթ 2024 թվականին։
  - 2023 թվականի հունիսի 27-ին Կիպրոսի CyBC հեռուստաընկերությունը հաստատել է, որ երկիրն այս տարի չի վերադառնա Մանկական Եվրատեսիլ երգի մրցույթ ։
  - 2023 թվականի հունիսի 20-ին լատվիական LTV հեռուստահեռարձակողը հաստատել է, որ երկիրն այս տարի չի վերադառնա Մանկական Եվրատեսիլ երգի մրցույթ։
  - Լիտվական LRT հեռուստաընկերության մարքեթինգի ղեկավար Մանթաս Վելիկիսը հաստատել է, որ իրենք այս տարի չեն վերադառնա Մանկական Եվրատեսիլ։
  - 2023 թվականի հունիսի 13-ին Եվրատեսիլում մոլդովական պատվիրակության ղեկավար Դարյա Կապատինան հաստատել է, որ իրենք այս տարի չեն վերադառնա Մանկական Եվրատեսիլ երգի մրցույթ, սակայն չեն բացառում ապագայում մրցույթին վերադառնալը։
  - Նորվեգիայի պատվիրակության ղեկավար Սթիգ Կարլսենը հաստատել է, որ երկիրը ապագայում չի վերադառնա մրցույթին ֆինանսական իրավիճակի և մրցակցության վերաբերյալ NRK-ի դիրքորոշման պատճառով. նրանք կարծում են, որ մրցույթի ներկայիս ձևաչափը «չափազանց կոպիտ է» երեխաների համար։
  - 2023 թվականի հունիսի 23-ին ռումինական TVR  հեռուստաընկերությունը հաստատել է, որ երկիրն այս տարի չի վերադառնա Մանկական Եվրատեսիլ ։
  - 2023 թվականի հունիսի 21-ին Եվրատեսիլ-ում Սան Մարինոյի պատվիրակության ղեկավար Ալեսանդրո Կապիկիոնին հաստատել է, որ երկիրն այս տարի չի վերադառնա Մանկական Եվրատեսիլ երգի մրցույթ։
  - Սլովենական RTVSLO հեռուստաընկերությունը հաստատել է, որ այս տարի չի մասնակցի Մանկական Եվրատեսիլ երգի մրցույթին։
  - Քանի որ Մեծ Բրիտանիան մասնակցում մրցույթին, դա անհնարին է դարձնում Ուելսի մասնակցությունը մրցույթին, քանի որ այն Միացյալ Թագավորության մի մասն է։
  - ESCPlus-ը, RSI հեռարձակողի Ջոան Հոլդերի հետ խոսելուց հետո, հայտարարել է, որ Շվեյցարիան չի վերադառնա 2023 թվականին կայանալիք Մանկական Եվրատեսիլ երգի մրցույթին։
  - 2023 թվականի հունիսի 2-ին շվեդական SVT հեռուստաընկերությունը հաստատեց, որ Շվեդիան այս տարի չի վերադառնա Մանկական Եվրատեսիլ.

Ստորև բերված երկրները մասնակցել են 2022 թվականի մրցույթին, բայց դեռ որևէ բան չեն հայտարարել 2023 թվականի մրցույթին մասնակցելու վերաբերյալ՝

 
 

Երկրներ, որոնք նախկինում մասնակցել են մրցույթին, սակայն չեն մասնակցել 2022 թվականի մրցույթին և դեռևս որևէ բան չեն հայտարարել 2023 թվականի մրցույթին մասնակցելու մասին՝

 
 
 
 

Երկրներ, որոնք ԵՀՄ-ի ակտիվ անդամներ են, բայց ոչ մի անգամ չեն մասնակցել Մանկական Եվրատեսիլի մրցույթներին, և դեռևս որևէ բան չեն հայտարարել 2023 թվականի մրցույթին մասնակցելու մասին՝

Ազգային ընտրություն

Տես նաև 
 Եվրատեսիլ 2023 երգի մրցույթ

Ծանոթագրություններ

Արտաքին հղումներ 
 
Մանկական Եվրատեսիլ երգի մրցույթ
Սպասվող իրադարձություններ
Մանկական Եվրատեսիլ 2023 երգի մրցույթ